b'\n_START_ARTICLE_\nBig Pharma\n_START_PARAGRAPH_\nBig Pharma (engelsk kortform for \xc2\xabstore legemiddelselskaper\xc2\xbb eller \xc2\xabden store legemiddelindustrien\xc2\xbb) er et uttrykk som refererer kollektivt til den globale farmas\xc3\xb8ytiske industrien._NEWLINE_Uttrykket Big Pharma brukes ofte negativt ladet, blant annet innenfor de konspirasjonsteorier som g\xc3\xa5r ut p\xc3\xa5 at det medisinske etablissementet i alminnelighet og legemiddelselskaper i s\xc3\xa6rdeleshet er en del av en konspirasjon som har til hensikt \xc3\xa5 medisinere befolkningen un\xc3\xb8dvendig for \xc3\xa5 maksimere profitt. I slike konspirasjonsteorier brukes Big Pharma demoniserende om en tenkt abstrakt entitet som vanligvis best\xc3\xa5r av legemiddelselskaper, statlige og internasjonale helsemyndigheter og ofte ogs\xc3\xa5 interesseorganisasjoner, politikere og enkeltleger. I tillegg til legemiddelselskapene blir ofte Verdens helseorganisasjon og i Norge Folkehelseinstituttet fremstilt som del av Big Pharma av tilhengerne av denne konspirasjonsteorien.'